જ્યારે જય એન્જિનિયરિંગના છેલ્લા વર્ષમાં હતાં ત્યારે તેમને ટીચ ફોર ઇન્ડિયા વિશે જાણવા મળ્યું. આ સંસ્થાનું વિઝન હતું કે એક દિવસ ભારતનું દરેક બાળક શિક્ષિત બને. આ વિઝનથી જય ઘણાં જ પ્રભાવિત થયા. તે જ સમયે જય એક રિસર્ચ પ્રોજેક્ટ ‘ક્વોલિટી ઓફ હાયર એજ્યુકેશન ઇન ઇન્ડિયા’ પર કામ કરી રહ્યાં હતાં. આ માટે તેમણે ટીચ ઇન્ડિયા વિઝનમાં પોતાનો સહયોગ આપવા માટેની તૈયારી બતાવી. તેઓ કહે છે કે આ સંસ્થામાં જોડાવા પાછળનું કારણ તેમની ગરીબાઈ નહીં પરંતુ ભારતના દરેક બાળકને યોગ્ય શિક્ષણ પ્રાપ્ત થાય તે હતું.